Nathaniel Attoh

Nathaniel Attoh, dem sanso know am as Citizen Attoh, (dem born am on 11 March 1983), be a Ghanaian professional master of ceremonies (mc), international boxing ring announcer, den television den radio journalist. Dem know am for de radio show "Joy Sports Link" on Joy 99.7 FM (dema flagship brand of de Multimedia Group Limited) Ghana.

 Early life den education 
He be son of a physician, dem born Attoh for Accra, Ghana. He go school for Ridge Church School insyd Accra, wey be follow by St. Augustine's College insyd Cape Coast, Ghana.

Na he receive diploma insyd communication studies from de African University College of Communications (de den Africa Institute of Journalism and Communications) between 2003 den 2005. He later go to de Ghana Institute of Journalism (GIJ), wer na he plete ein Bachelor of Arts degree insyd communication studies (PR option).

 Broadcast career 
Attoh start ein journalism career plus de Graphic Communications Group, wer na he dey report give de Graphic Sports Newspaper. After 5 years, he join de Multimedia Group (Ghana) insyd April 2009 as a Broadcast Journalist (Sports).

Dem promote am to senior broadcast journalist den eventually editor of Joy Sports. He move beyond sports, wey he san dey present sam entertainment den lifestyle shows (Entertainment News on Drive Time on Joy FM den de "Autograph on the Joy Prime Channel on Multi TV"). He be de host of "Sports Today" for de Joy News Channel on Multi TV Ghana. He san dey anchor de African Cup of Nations Broadcast, de Football Show den de English Premier league Broadcast, all for Multi TV Ghana top.

 Personal life 
Attoh marry Accra-based lawyer Emelia Asiedu Attoh insyd July 2014; dem get two kiddies.

 Events he host 

 Vodafone Ghana Music Awards 2015 Edition.
 Guinness Football Challenge Ghana (Seasons I, II den III)
 Rhythms On Da Runway.
 Miss Universe Ghana
 Host, The Rhythms on DA Runway event, 2017.
 Host Miss Universe Ghana, 2018.
 Co host Rhythms on Da Runway.
 Hosted The Spelling Bee Ghana, 2017,2020.


 Achievements den nominations 

 Awarded, 2018 Glitz Africa Style Awards Media Personality of the year.
 Special award for contributions to Creative Arts Industry, 'Rhythms On Da Runway’ 2022.

 Modelling 
Ein first experience for de runway for de 2018 edition for de Joy Beauty den Bridal Fair, wer he model ein suits den traditional marriage outfits den later for de 2019 Glitz Africa Fashion Week, insyd a design wey dem put together by Jay Ray Ghartey.

 Boxing announcer 
He cam dey announce two International Boxing Organization World Title fights: Joseph Agbeko VS Luis Melendez den WBC World Youth World Title wey dey between Isaac Dogboe den John Neil Tabanao of de Philippines. He san be de ring announcer for de Judgement Day Bout between Ghana ein Bukom Banku den Ayittey Powers, wey dem telecast am for DSTV Super Sports top to over 30 African countries.

Attoh be de MC for de opening for de Bukom Boxing Arena of de Trust Sports Emporium.

 References 

Category:Living people

 External links 





Category:1983 births
Category:Ghanaians
Category:Human
Category:Living people
Category:Ghanaian television journalists
Category:People wey komot Accra
Category:Ghanaian radio journalists
Category:Ridge Church School alumni
Category:St. Augustine's College (Cape Coast) alumni
Category:Ga-Adangbe people
Category:Ghanaian Roman Catholics
Category:Ghana Institute of Journalism alumni
Category:Ghanaian sports journalists